  Майя Бывальцева 19-тӥ толшоре Юкаменск ёросысь Ӝуам (Жувам) гуртын бесерманъёслэн «Ваньбуро» ёроскуспо фольклор праздниксы ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Ужрадын шудон площадка радъямын луоз, отын бесерман калык шудонъёс ортчозы. Озьы ик чеберлыко киужъёсын адӟытон-вузкарон ортчоз. Котькуд мылкыд карись калык киужъёсъя мастер-классъёсы пыриськыны быгатоз Удмуртиысь Калыкъёслэн эшъяськон юртсылэн пресс-службаезСо сяна, «Верос-батл» театр вожвылъяськон ортчоз. Бесерман фольклор коллективъёс мифъёсты, мадькылъёсты, выжыкылъёсты возьматозы. Ужрад бесерманъёслэс аспӧртэм лулчеберетсэс утён но азинтон вылысь ортчытӥське. Праздникез ортчытыны кичӧлтон сётӥзы но радъязы Юкаменск ёросысь Бесерман лулчеберетъя центр но «Октябрьский» культура юртлэн Ӝуамысь ёзэтэз. Тодэ вайытом, Яр ёросысь Вортча гуртын бесерманъёслэн «Колёса питран» этнотеатрзы кылдоз. Ӵектос Азьмуртлэн грантъёсъя фондысьтыз коньдон утӥз.  Чаклам арлыд: 0+ Тегъёс: Лулчеберет Удмуртия бесерманъёс Юкаменск фольклор  